La revista de la UNESCO en català ja es pot consultar a través d'Internet
Portada Cultura La revista de la UNESCO en català ja es pot consultar a...
La revista de la UNESCO en català ja es pot consultar a través d’Internet
A mitjans de març, en la marc de l’Assemblea de la Federació Catalana d’Associacions Unesco que s’havia de desenvolupar a Igualada, s’havia de presentar el primer número en català de la Revista Oficial de la Unesco “El Correo de la Unesco”. Una revista que ha estat maquetada per Publicacions Anoia SL, editora de La Veu de l’Anoia.
Aquest projecte ha estat una iniciativa l’Associació Unesco d’Igualada-Centre Internacional per a la Creativitat Audiovisual i ha estat possible amb la implicació del Govern d’Andorra, la col·laboració de la Generalitat de Catalunya i de l’Institut Franco Català Transfronterer de la Universitat de Perpinyà.
De totes les publicacions periòdiques publicades per les Nacions Unides i els seus organismes especialitzats, “El Correo de la Unesco” ha ocupat sempre el primer lloc pel nombre dels seus lectors, així com per la varietat del seu públic i també per l’alta qualitat i actualitat dels articles que publica.
Ara, des de fa pocs dies, es pot trobar la revista de Gener-Març en aquest enllaç.
Article anteriorIgualada impulsa un pla específic de suport al sector cultural
Següent articleMasquefa, el Bruc: les excepcions de l’Anoia que segueixen en fase 0